Alboraia celebra el 30 de novembre el Dia Internacional de la Ciutat Educadora
23 de novembre de 2023

El proper 30 de novembre celebrarem la vuitena edició del Dia Internacional de la Ciutat Educadora amb el lema "La cultura, font de creació i aprenentatges en la Ciutat Educadora". Des de l'Ajuntament d'Alboraia i els Serveis Municipals de Cultura, Educació, Igualtat, Joventut, Serveis Socials i Turisme s'ha preparat un variat programa d'activitats per a esta commemoració.

Les ciutats educadores fomentem l'accés a la cultura, assegurant la igualtat d'oportunitats en el seu gaudi; reconeixem les diferents cultures i manifestacions culturals presents en el territori i propiciem un educació artística de qualitat, que permeta el desenvolupament personal i col·lectiu. En les nostres ciutats, la cultura i l'art constituïxen una important via d'inclusió social i d'apoderament.

16 de novembre 

17:00h. Ruta de fotografia de murals d'Alboraia

Activitat desenvolupada des de Joventut: jóvens de l'Espai Jove d'Alboraia realitza un recorregut pel municipi per a fotografiar els murals  pintats per artistes tant locals com de la contornada. 

Edat: a partir de 12 anys

Punt de trobada: Espai Jove Alboraia (Passeig Aragó, 96)

23 novembre

11:00h. Recordant a l'insigne pintor Peris Aragó 

Activitat desenvolupada des d'Educació: visita cultural en espais (Ajuntament d'Alboraia i l'Església de Assumpció La Nostra Senyora) on s'exhibixen obres del pintor i finalitzarà amb la projecció d'una selecció de les seues obres pictòriques en l'Auditori d'Alboraia.

Tot el públic.

Punt de trobada: Església de l'Assumpció de La Nostra Senyora (Plaça de la Constitució, 1)

24 novembre

11:00h. Lliurament de bústies violeta

Activitat desenvolupada des d'Igualtat: lliurament de bústies violeta als centres educatius d'Alboraia que  prèviament ho han sol·licitat i arreplega de lemes contra la violència de genere de l'alumnat. 

Centres educatius d'Alboraia que  prèviament ho han sol·licitat

Punt de distribució: Ajuntament d'Alboraia (Miraculosa, 17)

24 novembre al 30 desembre

De dilluns a divendres de 9:00h a 21:00h. 

Activitats programades des de Cultura:

Exposició col·lectiva “Amb estes mans”. Encarna Albert, Jesús Poveda, Mariana Cortés

Les imatges que com a  artistes proposen, són producte d'un profund interés que cadascun, des de la seua disciplina, ha creat a  partir de la manipulació, estudi i enteniment de materials específics com ara: seda, cartó,  pigments naturals, cotó, fang, aigua, entre altres. 

Lloc de realització: Casa de la Cultura José Peris Aragó (Mar, 1) Sala planta baixa

Exposició de pintura “Sabor Mediterrani”. Enrique De Gràcia i Joaquín Pardo 

Els artistes capten l'ambient mediterrani que caracteritza esta terra, observant la seua llum i colorit, per mitjà dels  variats paisatges que ens proporciona l'entorn. Utilitzen l'aquarel·la i l'oli. 

Lloc de realització: Casa de la Cultura José Peris Aragó (Mar, 1) Sala planta tercera

25 de novembre

11:00h. Visita teatralitzada “Alboraia desconeguda” 

Activitat desenvolupada des de Turisme: viatja en el temps a principis del segle XX, els nostres particulars personatges et mostraran els llocs més emblemàtics del patrimoni històric d'Alboraia amb aquest itinerari . 

Tot el públic que prèviament ho han sol·licitat. Reserves: 625062599

Punt de trobada: Casa Rosella (Passeig Aragó, 42)

30 de novembre 

10:00h a 11:30h. “La cultura de Tots Sants i els Monstres Valencians”. Tertúlia i tast

Activitat desenvolupada per l'EPA, oberta a tota la ciutadania i amb la participació dels grups que han treballat el tema (ambientació, escenografia, degustació de la cultura  gastronòmica i etnopoètica) de Tots Sants. 

Tot el públic

Lloc de realització: Escola Permanent d’Adults/es (Canonge Julià, 33) 2ª planta a l'aula B

12:00h. Lectura Declaració del Manifest Ciutat Educadora 

Lectura pública de la Declaració,  posant l'èmfasi en la importància del binomi (cultura i educació) i en el dret de totes les persones a accedir a la cultura i l'educació artística.

Tot el públic

Lloc de realització: Ajuntament d'Alboraia (Miraculosa, 17)

1 desembre

11:00h. Contacontes: BETLEM, l'estrela de Nadal

Activitat desenvolupada des dels Serveis Socials: interpretat per Mon Gran amb la col·laboració de Paula et Conta, per a celebrar el dia Internacional de les Persones amb Diversitat Funcional. Dirigit a l'alumnat del primer curs de primària dels centres educatius d'Alboraia que prèviament ho han sol·licitat, per a acostar la diversitat funcional als més xicotets i amb això la cultura de les arts escèniques. Aquests tipus d'activitats constitueixen una important via d'inclusió social i d'empoderament.

Lloc de realització: Teatre Agrícola (Cervantes, 3)